దిగంగనా సూర్యవంశీ

దిగంగనా సూర్యవంశీ (జననం 1997 అక్టోబరు 15) ఒక భారతీయ నటి, గాయని మరియు రచయిత. హిందీ టీవీ సీరియల్స్‌‌‌‌ చేస్తూ బాలీవుడ్​లోకి ఎంట్రీ ఇచ్చింది. ఫ్రైడే (2018), జిలేబీ, రంగీలా రాజా వంటి చిత్రాల్లో నటించాక హిప్పీ (2019) చిత్రంతో టాలీవుడ్‌‌‌‌లో అడుగు పెట్టింది. వలయం, సీటీమార్, క్రేజీ ఫెలో చిత్రాల్లోనూ యాక్ట్ చేసింది. ప్రస్తుతం సందీప్‌‌‌‌ కిషన్‌‌‌‌, ఆది సాయికుమార్ లతో  మూవీలు చేస్తోంది. తమిళ సినిమా ధనుస్సు రాసి నేయర్‌గాలే (2019)లో ప్రారంభమైంది. స్టార్‌ప్లస్ టీవీ సిరీస్ ఏక్ వీర్ కి అర్దాస్...వీరాలో ఆమె 'వీరా' పాత్రలో అద్భుతంగా నటించింది. ఆమె 2015లో రియాల్టీ షో బిగ్ బాస్ 9లో కూడా ఉంది.

బాల్యం, విద్యాభ్యాసం 
నీరజ్ సూర్యవంశీ, సరిత సూర్యవంశీ దంపతులకు దిగంగనా సూర్యవంశీ ఒకేఒక సంతానం. ఆమె మిథిబాయి కాలేజీలో తన 12వ బోర్డ్‌ పరీక్షలను పూర్తి చేసింది, అక్కడ ఆమె ఏక్ వీర్ కి అర్దాస్...వీరా షూటింగ్ సమయంలో పరీక్షలకు హాజరైంది. ఆమె ముంబైలోని నర్సీ మోంజీ కాలేజీలో ఎంబీఏ చదువుతోంది.

కెరీర్ 
తన ఏడు సంవత్సరాల వయస్సులో చైల్డ్ ఆర్టిస్ట్‌గా తన కెరీర్‌ను ప్రారంభించింది. 2002లో క్యా హద్సా క్యా హకీకత్ అనే టీవీ సిరీస్‌తో అరంగేట్రం చేసింది. ఆమె 14 సంవత్సరాల వయస్సులో "ఐయామ్ మిస్సింగ్ యు" అనే పాటను వ్రాసి, కంపోజ్ చేసి, పాడింది. ఇది ఆమె అమ్మమ్మకు అంకితం చేయబడింది. శకుంతల (2009), కృష్ణ అర్జున్, రుక్ జానా నహిన్ (2011–12) వంటి షోలలో దిగంగనా సూర్యవంశీ సహాయక పాత్రలు పోషించింది. స్టార్‌ప్లస్ సోప్ ఒపెరా ఏక్ వీర్ కి అర్దాస్...వీరా (2012–15)లో ఆమె టైటిల్ రోల్ పోషించి చక్కటి గుర్తిపుపొందిది. 2015లో 17 ఏళ్ల వయసులో బిగ్ బాస్ రియాల్టీ షోలో పాల్గొన్న అతి పిన్న వయస్కురాలుగా నిలిచింది. ఆమె ఇండియన్ స్పోర్ట్స్ రియాలిటీ టెలివిజన్ షో బాక్స్ క్రికెట్ లీగ్ సీజన్ Iలో పాల్గొని, ముంబై వారియర్స్ కోసం ఆడింది. సీజన్ II ముంబై టైగర్స్ తరపున కూడా ఆడింది.

దిగంగనా సూర్యవంశీ ఫ్రైడే, జలేబి అనే రెండు చిత్రాలతో బాలీవుడ్‌లోకి అడుగుపెట్టింది. ఈ రెండు చిత్రాలు 2018 అక్టోబరు 12న విడుదలయ్యాయి. 2019 జనవరి 18న విడుదలైన రంగీలా రాజా చిత్రంలో గోవిందతో ఆమె ప్రధాన పాత్రలో నటించింది.

కృష్ణన్ కె.టి నాగరాజన్ దర్శకత్వం వహించిన తెలుగు చిత్రం హిప్పీలో ఆమె ప్రధాన పాత్రలో నటించింది. ఆమె పరిచయ సన్నివేశం నుండి క్లైమాక్స్ వరకు, ఆమె బాడీ లాంగ్వేజ్ మరియు పాత్రకు చక్కని రివ్వ్యూలు వచ్చాయి.

మూలాలు 

భారత టెలివిజన్ నటీమణులు
ఇండియన్ సోప్ ఒపెరా నటీమణులు
21వ శతాబ్దపు భారతీయ నటీమణులు
భారతీయ మహిళా నేపథ్య గాయకులు
హిందీ టెలివిజన్ నటీమణులు
బిగ్ బాస్ (హిందీ టీవీ సిరీస్) పోటీదారులు
21వ శతాబ్దపు భారతీయ మహిళా గాయకులు
1997 జననాలు
తెలుగు సినిమా నటీమణులు
హిందీ సినిమా నటీమణులు
భారతదేశం ఆంగ్ల భాషా రచయితలు
21వ శతాబ్దపు భారతీయ మహిళా రచయితలు
మహారాష్ట్ర మహిళా రచయితలు